شه‌فه‌ق نيوز/ سه‌رچه‌وه‌يگ له‌ پۆليس عراقى و فرايگوزاره‌يل، باس له‌وه‌ كردن ك وه‌لاى كه‌مه‌و 12 كه‌س زه‌خمدار بوينه‌ له‌ زنجيره‌ ته‌قينه‌وه‌يليگ ك ناوچه‌يليگ شيعه‌نشين گرته‌سه‌ ئامانج له‌ به‌غداى پايته‌خت.
ئه‌و سه‌رچه‌وه‌يله‌ ئه‌را شه‌فه‌ق نيوز وتن: گشت ئه‌و ته‌قينه‌وه‌يله‌ ك ئمڕوو ئيواره‌ كه‌فتنه‌سه‌و له‌ئه‌نجام مين له‌چاڵنرياێ بوينه‌.
يه‌يش له‌وه‌ختيگ دو ته‌قينه‌وه‌ وه‌يه‌كه‌و له‌ ناوچه‌ى تالبيه‌ روێدا و په‌نج كه‌س زه‌خمدار كرد و ته‌قينه‌وه‌يگيش هاوشيوه‌ له‌ ناوچه‌ى شورته‌ى چوار كه‌فته‌و.
جى باسه‌، روێداين ئى ته‌قينه‌وه‌يله‌ له‌وه‌ختيگه‌ ك شيعه له‌ عراق ساڵياد شه‌هيدبوين ئيمام حسێن سڵام خودا له‌لێ زينگ ئه‌كه‌نه‌و.
